Continua el Festival Més que Murs amb el mural de l'artista Galleta María en la façana del CEIP Ausiàs March de Sagunt
22 de novembre 2021

El Festival d'Art Urbà Més que Murs, organitzat pel departament de Joventut i Infància de l'Ajuntament de Sagunt, continua amb el quart mural de la sisena edició, que en este cas és de l'artista Galleta María i està situat en el CEIP Ausiàs March de Sagunt. En este mural també ha col·laborat el departament d'Igualtat.

L'alcalde de Sagunt, Darío Moreno, i el regidor de Joventut i Infància, Guillermo Sampedro,van visitar divendres passat l'artista per a contemplar de primera mà el treball de Galleta María i intercanviar amb ella sensacions, informació i opinions sobre el mural.

Tal com ha explicat Galleta María, «**en realitzar el mural en la façana d'una escola, els temes triats van ser la diversitat i l'educació**», i és per això que «**he decidit treballar el joc com un procés d'aprenentatge i al mateix temps incloure com pot ser de diversa una escola, quant a les persones que la componen**», ha destacat l'artista.

Galleta María és una artista valenciana que, en l'actualitat, residix a Barcelona.Va estudiar Belles Arts a València i va completar la seua formació a Buenos Aires. Està especialitzada en disseny i il·lustració, a més d'en art urbà i muralisme. A més, les seues obres solen estar protagonitzades per temàtiques socials, i cerca interpel·lar l'espectador a través dels seus murals i els seus treballs.

D'altra banda, el pròxim i últim mural començarà l'11 de desembre en el CEIP Vilamar del Port de Sagunt, a càrrec de l'artista gallec Taquen. Este artista nascut en 1992 ha passat gran part de la seua vida a Madrid i ha pintat murals en mig món. Gran part de la seua obra gira entorn d’allò natural i orgànic, en la dialèctica entre estos elements i el paisatge.

![](/media/1c2hu3sq/c-ausias.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/continua-el-festival-mes-que-murs-amb-el-mural-de-l-artista-galleta-maria-en-la-facana-del-ceip-ausias-march-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/continua-el-festival-mes-que-murs-amb-el-mural-de-l-artista-galleta-maria-en-la-facana-del-ceip-ausias-march-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-el-festival-mes-que-murs-amb-el-mural-de-l-artista-galleta-maria-en-la-facana-del-ceip-ausias-march-de-sagunt/ "Linked In")
*   [](mailto:?body=https://aytosagunto.es/va/actualitat/continua-el-festival-mes-que-murs-amb-el-mural-de-l-artista-galleta-maria-en-la-facana-del-ceip-ausias-march-de-sagunt/)